Shahzoda Garri va Megan Markl haqida film olinadi

Britaniya shahzodasi Garri va amerikalik aktrisa Megan Marklning sevgi tarixi yangi filmga asos bo‘ladi. Bu haqda “Korrespondent.net” xabar bermoqda.

“Garri va Megan. Qirollik sevgisi tarixi” nomli film ijodkorlari kartinada juftlikning ilk uchrashuvdan boshlab munosabatlari rivojlanib borganini bosqichma-bosqich aks ettirish niyatida.
Hozirda kasting jarayoni davom etmoqda.
Lifetime tarmog‘i namoyish etishi mo‘ljallangan film premerasi qachon bo‘lib o‘tishi hozircha ma’lum emas.